Zadar, 5. prosinca 2019.

Temeljem odredbi Pravilnika o dodjeli nagrada Teološko-katehetskog odjela uspješnim studentima Odjel raspisuje

**Natječaj za dodjelu Nagrade Teološko-katehetskog odjela uspješnim studentima za akademsku godinu 2018./2019.**

I.

Raspisuje se Natječaj za dodjelu Nagrade Teološko-katehetskog odjela uspješnim studentima za akademsku godinu 2018./2019. Prijave za Nagradu predaju se u tajništvu Odjela uz podnošenje potrebne dokumentacije.

II.

Pravo natjecanja za Nagradu Teološko-katehetskog odjela imaju svi studenti preddiplomskog i diplomskog teološko-katehetskog studija Sveučilišta u Zadru.

III.

Nagrada Teološko-katehetskog odjela uspješnim studentima dodjeljuje se u sljedeće četiri kategorije:

Kriterij 1: *najbolji prosjek ocjena* – Ovaj kriterij uključuje prosjek ocjena ostvaren na preddiplomskom i diplomskom studiju do kraja 6., odnosno 10. semestra. Kandidati za Nagradu su samo oni studenti koji su u redovnom roku ispunili svoje studijske obveze. Studenti koji ponavljaju semestar mogu biti kandidati za Nagradu samo ako Povjerenstvo procijeni da je razlog njihovog ponavljanja opravdan (npr. bolest, odobren status mirovanja…).

Kriterij 2: *izniman angažman u izvannastavnim aktivnostima* – ovaj kriterij obuhvaća angažman u aktivnostima poput izlaganja na znanstvenim i stručnim skupovima, objavljivanja znanstvenog ili stručnog rada, sudjelovanja u ljetnim školama, sudjelovanja u organizaciji i realizaciji radionica, organiziranje studentskog časopisa, znanstvenih i stručnih skupova, tribina, predavanja, sudjelovanja u organizaciji edukativnih ekskurzija (posjeti raznim institutima, ustanovama i sl.) itd.

Kriterij 3: *izniman diplomski rad* – ovaj kriterij uključuje istaknuti diplomski rad (to bi bili oni koji predstavljaju značajan doprinos struci i/ili znanosti, u kojima je korišten znanstveni metodološki pristup problemu).

IV.

Kriteriji za dodjeljivanje nagrada i način prijave kandidata na Natječaj su sljedeći:

Kriterij 1: *najbolji prosjek ocjena* – kriterij je ispunjen ako pristupnik ima minimalan prosjek ocjena 4.00 i ako se isticao tijekom dijela nastave. Kriterij se izračunava tako da se prosjek ocjena pomnoži s 5 bodova. Uz prijavu se prilaže prijepis ocjena.

Kriterij 2: izniman angažman u izvannastavnim aktivnostima boduje se na sljedeći način:

- sudjelovanje u organizaciji znanstvenih i stručnih skupova: 1 bod,

- izlaganje na znanstvenom ili stručnom skupu: samostalan rad 2 boda, rad u koautorstvu 1 bod,

- pohađanje ljetne škole: 2 boda,

- objavljen znanstveni ili stručni rad: samostalan rad 4 boda, rad u koautorstvu 3 boda,

- sudjelovanje u organizaciji edukativnih ekskurzija: samostalan ili izniman angažman 3 boda, angažman u grupi 1 bod,

- sudjelovanje u organizaciji i realizaciji radionica, predavanja, tribina, časopisa i sl. - samostalan ili izniman angažman 3 boda, angažman u grupi 1 bod.

Kandidate za nagradu u ovoj kategoriji mogu predlagati studenti i/ili članovi Odjela, uz

pismeno obrazloženje.

Kriterij 3: izniman diplomski rad - nagrađuje se s 4 boda, a bodovi se dodjeljuju na osnovu pisane preporuke mentora i/ili članova povjerenstva diplomskog rada.

Maksimalan broj bodova kojeg student može postići na temelju gore navedenih kriterija iznosi 45 bodova.

Nagradu dobiva kandidat ili više njih koji zauzimaju najviše mjesto na rang listi.

V.

Prijave na Natječaj predaju se u tajništvu Teološko-katehetskog odjela uz podnošenje potrebne dokumentacije, najkasnije do 20. prosinca 2019.

VI.

Povjerenstvo za nagrađivanje, izabrano na sjednici Stručnog vijeća Teološko-katehetskog odjela održanoj 5. prosinca 2019., zaduženo je za evaluaciju prijava prema kriterijima za nagrađivanje utvrđenim člankom 5. Pravilnika o dodjeli Nagrada Teološko-katehetskog odjela uspješnim studentima. Rezultati Natječaja objavit će se na oglasnoj ploči i mrežnoj stranici Teološko-katehetskog odjela najkasnije sedam (7) dana prije njezine dodjele.

VII.

Nagrada se dodjeljuje tijekom zimskog semestra, a točan datum utvrđuje pročelnik Odjela.

Povjerenstvo za nagrađivanje:

doc. dr. sc. Zdenko Dundović

doc. dr. sc. Arkadiusz Krasicki

Ana Albin